**Lokalrådet for Kalvehave og Omegn**

inviterer til dialogmøde mellem borgere og politikere mandag den 31. marts 2014 kl. kl.19.00-21.00 i Den Gule Stald på Kalvehave Havn.

**Dagsorden:**

* Velkomst
* Valg af ordstyrer
* Præsentation af politikerne
* Visioner og forslag fra borgerne:

1. Lokalrådene bør have større kommunale tilskud for at kunne løfte opgaver og events, nuværende 18.000,- bør hæves til det beløb en skoleelev koster.
2. Det vil højne vores område at få renset den forurenede tank-grund på hjørnet af Kalvehave Havnevej og rundkørslen. Grunden bør bruges igen. Hvem gør det? Hvem betaler?
3. Vi vil gerne have 0-3.kl. tilbage på Kalvehave skole. Det var blandt de oprindelige forslag, første gang der blev sendt høring om skolestruktur ud. Fødselsstatistikkerne for Kalvehave sogn viste, at der var stabilitet i børnetallet med ca. 22 elever til skolestart i de næste år.
4. Havnen skal have flagstænger, så der kan flages med de landes flag, der er gæst i havnen.
5. Kommunen skal stille faglig hjælp til rådighed for lokalrådene, når der skal kontaktes f. eks. Kystdirektoratet om ansøgninger til vores strandparkprojekt eller andet for indviklet for almindelige borgere
6. Hvad er embedsværkets opgave i forhold til lokalrådene med henblik på at udfærdige LUP, ansøgninger, mm. Og har kommunen ikke ekspertisen, vil den så skaffe/betale for den til lokalrådene?
7. Vordingborg kommune mangler et brugerhus. Det bør ligge midt i kommunen. Viemose forsamlingshus skal omdefineres.
8. Der skal være en bus igen til Kalvehave havn, der kan betjene havnens gæster, brugsens kunder og sommerhusområdet.
9. Sti til og i Viemoseskoven er kun mudder. Skal renoveres
10. Der mangler stort kort på Kalvehave havn over området
11. Skovbo har mange ledige lejligheder nu. Kan nogle konverteres til ikke at man skal visiteres af kommunen?
12. Når Dronning Alexandrines bro er færdig, vil kommunen så være idèbærer over for vejdirektoratet at give den en flot belysning? Broen er smuk og på vores pengesedler, så det er god reklame, at den kan ses langt væk

* Emner fra salen og debat

Alle borgere i lokalrådets område er velkomne.

Følg med på lokalrådets hjemmeside: www.kalvehavelokalråd.dk